jkorsvik/nowiki_second_scrape_merged huggingface dataset:
Francesco Cherubini

Se annet sted for den italienske kardinal Francesco Cherubini (1585–1656) eller den italienske jusprofessor Francesco Cherubini (1975–)Francesco Cherubini (født 4. mai 1982 i Sinalunga i provinsen Siena i Italia) er en italiensk klimaforsker.
Han er i 2019 professor ved Institutt for energi- og prosessteknikk ved NTNU i Trondheim. Der er han direktør for Program for industriell økologi. Hans forskning fokuserer blant annet på konsekvensene bruken av biodrivstoff har på klimaendringene, i tillegg forsker han på utslipp og arealbruk ved å se på biomasse- og bioenergisystemer i sin helhet.
Han leder efter eget sigende i tillegg gruppen som jobber med global oppvarming i UNEP-SETAC (United Nations Environment Programme (UNEP)/Society of Environmental Toxicology and Chemistry (SETAC) sitt Life-Cycle Initiative.Han var en av hovedforfatterne for spesialrapporten om klimaendringer og landarealer fra FNs klimapanel som ble overlevert Miljødirektoratet den 8. august 2019. Han var den eneste forfatteren fra et norsk forskningsmiljø.
Cherubini har arbeidet med kapittel seks om koblingene mellom ørkenspredning, landforringelse, matsikkerhet og utslipp og opptak av drivhusgasser. Kapittel seks tar også for seg synergier, avveininger og helhetlige handlingsalternativer.Han mottok i 2006 en mastergrad i kjemi med tema bærekraftig utvikling fra Universitetet i Siena.  Så var han 2006–2009 forsker ved Institute for Energy Research.


== Publikasjoner (utvalg) ==
Francesco, Cherubini, søk i Bibsys


== Referanser ==


== Eksterne lenker ==
Cherubini forklarer innholdet i IPCC-rapporten, filmsnutt på YouTube
Dei Verbum

Dei Verbum var et katolsk læredokument fra Annet Vatikankonsil, ett av kirkemøtets fire konstitusjoner.
Det ble promulgert av pave Paul VI den 18. november 1965, etter at det var godkjent av godkännande av de forsamlede biskoper med stemmetallet 2.344 mot 6. Det utgjør ett av de prinsipielle dokumenter fra konsilet, og ifølge en av konsilets ledende personer, biskop Christopher Butler, konsilets grunndokument. 
Frasen «Dei Verbum» er latin for «Guds Ord» og kommer fra dokumentets første tekstrad, etter det som er praksis for viktige katolske dokumenter.


== Eksterne lenker ==
Dei Verbum, dokumentet på engelsk
Gaudium et Spes

Gaudium et spes er et av Andre Vatikankonsils dokument, kalt Pastoralkonstitusjonen om kirken i verden av idag. Dokumentet ble promulgert av pave Paul VI den 7. desember 1965.
Gaudium et spes (som betyr «Glede og håp») henvender seg ikke bare til kristne, men til alle mennesker av god vilje. Dokumentet består av to deler:

De ecclesia et vocatione hominis – Kirken og menneskets kall
De quibusdam problematibus urgentioribus – Viktige delspørsmålDokumentet omhandler blant annet synet på menneskets verdighet, kampen mellom det gode og det onde, den fattige verdens problemer og kirkens forhold til kulturen og det politiske samfunnet.
Skriftet regnes for en teologisk nyskapning i den katolske kirken. Det er et oppgjør med den dype mistroen overfor den moderne verden som den katolske kirken til tider hadde utvist. Skriftet ble godkjent av biskopene på konsilet med stemmene 2 307 for og 75 imodt


== Eksterne lenker ==
Gaudium et Spes
Marsdekretene

Marsdekretene var forordninger som ble utferdiget i Frankrike den 29. mars 1880 av statsminister Charles de Freycinet og undervisningsminister Jules Ferry. Dekretene var rettet mot katolske kongresjoner og ordener som aldri var blitt godkjent av staten.


== Kilder ==
Marsdekreten i Nordisk familjebok (2. utgave, 1912)
Dronning Åstas gate

Dronning Åstas gate (1–27, 2–24) er ei gate på Eikli i Hønefoss.
Gata fra Osloveien, og går vestover ned mot Eikli. Den ender opp i krysset Gigstads vei / Bråtaveien, ved Hamax Auto på Benterud. Gata er preget av boliger på høyre side og butikker og industribygg på venstre side når man kjører nedover mot Eikli.
Sideveier til Dronning Åstas gate er Eikliveien og Barbroveien.


== Bildegalleri ==


== Referanser ==


== Eksterne lenker ==
(en) Dronning Åstas gate – kategori av bilder, video eller lyd på Commons
Transkeis president

Transkeis president var statsoverhode for Transkei, én av Sør-Afrikas bantustaner og en nominelt uavhengig stat som bare ble anerkjent av Sør-Afrika.
Ifølge andre kapittel av Republic of Transkei Constitution Act fra 1976 skulle der være en president, som skulle være statsoverhode og gjennom sin person være et samlende symbol for alle innbyggerne i Transkei. 


== Valg ==
Presidenten ble valgt av Nasjonalforsamlingen for en periode på sju år.


== Avsettelse ==
Nasjonalforsamlingen kunne vedta en resolusjon som erklærte at personen som innehadde presidentembetet skulle avsettes fra sin stilling. Nasjonalforsamlingen kunne ikke vedta en slik resolusjon hvis ikke Nasjonalforsamlingens president tidligere hadde blitt forelagt en petisjon signert av minst 25 av Nasjonalforsamlingens medlemmer, der det ble bedt om at innehaveren av presidentembetet skulle avsettes på grunn av embetsbrudd eller var ute av stand til effektivt å utføre sine embetsplikter og det videre ble bedt om at Nasjonalforsamlingen skulle nedsette en komité som skulle utrede temaet for petisjonen.


== Myndighet som statsoverhode ==
Presidenten hadde myndighet til å fastsette når Parlamentet  skulle holde sine sesjoner og terminere dem samt å oppløse Nasjonalforsamlingen.
Han hadde også myndighet til å utnevne og akkreditere, motta og godkjenne plenipotentiærer, diplomatiske representanter og andre diplomatiske tjenestemenn samt konsuler og konsulære tjenestemenn.
Videre hadde presidenten myndighet til å inngå og ratifisere internasjonale konvensjoner, traktater og avtaler.
Han hadde dessuten myndighet til å dele ut hedersbevisninger, å benåde eller utsette straffen til lovbrytere enten vilkårlig eller uvilkårlig samt å oppheve bøter, straff og inndragninger.
Presidenten hadde myndighet til å erklære krig, slutte fred samt å proklamere og terminere unntakstilstander. Han var øverstkommanderende for Transkeis forsvarsstyrker.


== Myndighet som øverstkommanderende ==
Presidenten var øverstkommanderende for Transkeis forsvarsstyrker. Han kunne mobilisere og utkommandere forsvarsstyrkene – eller en del av disse – til operative formål eller for å opprettholde lov og orden, bevare fred, beskytte liv, helse eller eiendom samt å besørge og opprettholde de nødvendige tjenestene. Han kunne dessuten bevilge offisersfullmakter.


== Stedfortreder ==
Hvis embetet som president skulle bli ledig eller innehaveren av dette embetet av en eller annen grunn skulle bli ute av stand til å utføre sine plikter, skulle Nasjonalforsamlingens president fungere som statens president. Hvis Nasjonalforsamlingen ikke hadde en president eller han var ute av stand til å fungere, skulle en person utnevnt av regjeringen (The Executive Council) fungere som statens president.


== Presidenter ==
      National Independence Party of Transkei (NIPT)
      Uavhengig


== Fotnoter ==


== Kilder ==
«Transkei Constitution» (PDF). World Statesmen.org. Besøkt 22. august 2019. 
«Transkei: Heads of State: 1976–1994». Archontology.org. Besøkt 22. august 2019.
Nanyue Huìsī

Nanyue Huisi (kinesisk: 南嶽慧思, født 515, død 577), også kjent som Hui-ssu og stormester Nanyue, (japansk: Nangaku Eshi) var en eminent kinesisk Buddhistmunk som tradisjonelt betraktes som den tredje patriarken av skolen Tiantai. 
Ifølge Sasaki var Huisi «den ledende autoritet på Lotussutraen».
Elisabeth Munthe-Kaas

Elisabeth Munthe-Kaas (født 12. juni 1883 i Le Havre, død 2. oktober 1959 i Oslo) var en norsk operasangerinne og musikkpedagog.
Elisabeth Munthe-Kaas var datter av sjømannsprest i Le Havre, senere sogneprest i Bærum Hjalmar Ahasverus Schelven Munthe-Kaas og Anna Rasmunda Rønneberg, og datterdatter av Rasmus Gerhard Rønneberg. Gjennom ekteskapet med major og tannlege Sigurd Barstad Sandvik (1880-1945) var hun svigerinne av sangeren Dagny Sandvik, operasangeren Ingeborg Sandvik Kristensen og musikkforskeren og folkeminnesamleren Ole Mørk Sandvik.
Sopranen Elisabeth Munthe-Kaas hadde i løpet av utdannelsen studieopphold i Berlin, München og London. Med sin debut i Kristiania i 1906 innledet hun strålende karriere av internasjonalt omfang. Utenfor Skandinavia opptrådte hun i Paris, Berlin, Leipzig, Dresden og München. Hun nøt stor popularitet i England, hvor hun gjennomførte flere vellykkede turneer.
Elisabeth Munthe-Kaas utmerket seg gjennom romansene, og ble regnet som en fremragende tolker av Halfdan Kierulf. Dessuten var hun opptatt av å lefte frem yngre norske komponister som Fartein Valen, Fridtjof Backer-Grøndahl, Sparre Olsen, Ludvig Irgens Jensen, Marius Moaritz Ulfrstad og Eivind Groven. Valgene hennes kunne være kontroversielle. Da hun skulle synge Sakontala fra Valens Goethe-sanger i Universitetets Aula 6. mars 1930 fikk hun noen dager i forveien anonyme brev der det ble truet med pipekonsert dersom hun valgte å fremføre dem. Hun trosset truslene, og måtte gi da capo, men truslene ble ikke satt ut i livet.Elisabeth Munthe-Kaas virket som musikkpedagog i Oslo. 


== Utmerkelser og hedersbevisninger ==
Kongens fortjenstmedalje i gull
Statens kunstnerlønn (1957)


== Referanser ==


== Kilder ==
Gaukstad, Øystein (1991). Musikkleksikon. Oslo: Universitetsforlaget. ISBN 8200029735. 
Aftenposten 1959.10.03. Norge, Oslo. 1959. s. 9.
Friana Kwevira

Friana Kwevira (født 27. mai 1998) er en vanuatisk funksjonshemmet friidrettsutøver som konkurrerer i spydkast. Hun har amputert høyre arm, og konkurrerer i klassen F46.


== Idrettskarriere ==
Kwevira deltok i Samveldelekene 2018, hennes første mesterskap i IPC-sammenheng, og fikk der bronse i spydkast. Dette var Vanuatus første medalje i Samveldelekene noen sinne. Hun satte der personlig rekord med 26,49 meter.


== Utmerkelser ==
2019 - Årets kvinnelige gjennombrudd, parafriidrett (Emerging Para-Athlete of the Year) - Det oseaniske friidrettsforbundet


== Referanser ==


== Eksterne lenker ==
(en) Friana Kwevira – Paralympic.org 
(en) Friana Kwevira – TheSports.org 
(en) Profil hos Samveldelekene 2018
Landsforrædere

Landsforrædere er en pamflett av Amalie Skram. Den utkom på danske Gyldendal i 1901.
I Landsforrædere redegjør Amalie Skram for årsakene til at hun betrakter seg som en dansk forfatter, til tross for at hun i utgangspunktet var norsk.
Her skriver hun blant annet:
Norsk er og blir jeg til min dødedag. 
Men norsk forfatter er jeg ikke.
I innledningen står det:
[…] jeg ønsker at anses for dansk forfatter.


== Eksterne lenker ==
Skram, Amalie (1901). Landsforrædere. Kjøbenhavn: Gyldendal.
Bojangles’ Famous Chicken ’n Biscuits

Bojangles’ Famous Chicken ’n Biscuits er en amerikansk hurtigmatkjede med hovedkontor i Charlotte i North Carolina. Kjeden fokuserer på kylling. Restaurantkjeden har fått sitt navn etter Bill «Bojangles» Robinson.


== Referanser ==


== Eksterne lenker ==
http://www.bojangles.com
1. etappe av Ladies Tour of Norway 2019

1. etappe av Ladies Tour of Norway 2019 gikk fra Åsgårdstrand til Horten den 22. august 2019 og var 128 km lang.


== Resultater ==


== Øvrige stillinger etter etappen ==


== Eksterne lenker ==
(en) 1. etappe av Ladies Tour of Norway 2019 - ProCyclingStats
Kystfiske

Kystfiske er fiske i fjorder og estuarer, langs kysten og på nære kystbanker. Tidligere var det vanlig å skille mellom kystfiske, bankfiske og havfiske. Skillet mellom kyst- og bankfiske er ikke like klart i dag, i og med at også større kystfiskefartøy fryser fangst ombord og gjør lengre turer.Det foregår kystfiske både etter bunnlevende og pelagiske arter.
Kystfiskefartøyer fisker med en rekke fiskeredskaper, som jukse, teiner, ruser, garn, line, snurrevad, not og reketrål og leverer i hovedsak fersk fisk.


== Se også ==
Kystfiskeutvalget for Finnmark


== Referanser ==
Kronprins Christian Land

Kronprins Christian Land er en stor halvøy i det nordlige Grønland navngiitt etter kronprins Christian, senere Christian X av Danmark. Halvøyen er en del av Grønlands Nationalpark. Den danske militærbase/værstasjon Nord er den eneste bebyggelse på halvøyen. 
Kronprins Christian Land er omgitt av Wandels hav, ishavet mot nord, Framstrædet mot øst, Grønlandshavet mot syd, og Grønlands innlandsis mot vest.


== Referanser ==
Frænkel Land

Frænkel Land er en halvøy i det nordøstlige Grønland beliggende i Grønlands Nationalpark, avgrenset av de indre deler av Isfjord og Kejser Franz Joseph Fjord.Opprinnelig ble området navngitt Frænkels Halfö etter ballongfareren Knut Frænkel som gjorde meterologiske observasjoner under Andrées ballongferd i 1897. Navngiveren var Alfred Gabriel Nathorst i hans polarekspedisjon av 1899, hvor han lette etter spor etter ballongferden.


== Referanser ==
Bo Setterlind

Bo Alf Ingemar Setterlind (født 24. august 1923 i Växjö, død 24. januar 1991 i Strängnäs, var en svensk forfatter. Kjente dikt av Setterlind er blant annet Du är den ende og En sång om frihet. Han skrev en rekke salmer inntatt i Den svenska psalmboken.


== Referanser ==
ALQ-144

ALQ-144, AN/ALQ-147, og AN/ALQ-157 er et amerikansk jammesystem mot fiendtlige infrarødt styrte - eller heimende missiler, som for eksempel den russiske Igla- eller Strela-serien. Det mest brukte mottiltaket før denne jammeren kom på 1970-tallet, var de såkalte narrebluss. Dette var brennende gjenstander som ble kastet ut fra flyet med en flamme som lignet den infrarøde signaturen på flyets motor eller ekshaustutslippet. Dette systemet fungerte på et vis, men det krevde også en mengde slike narrebluss å holde seg over et risikabelt område i lang tid. ALQ-144-serien kan skape konstant vern mot visse typer infrarøde heimende missiler.


== Eksterne lenker ==
Federation of American Scientists
Ymer Ø

Ymer Ø er en arktisk, ubebodd øy i Kejser Franz Joseph Fjord på Nordøst-Grønland.Øyen er del av Grønlands Nationalpark og er oppkalt etter urjotnen Ymer. Den ligger i et rikt fangstområde som blant andre ble utnyttet av nordmenn fra slutten av 1920-årene til godt inn i 1950-årene. En større norsk fangststasjon, Kap Humboldt, oppkalt etter Alexander von Humboldt – lå på den sydøstlige spissen av Ymer Ø.


== Referanser ==
Heiming

Heiming (engelsk: homing) er en prosess der et fartøy, missil eller kjøretøy selv (automatisk) styrer mot et mål som utstråler en identifiserbar signatur, som for eksempel lys, radiobølger eller lyd.


=== Eksempler ===
Infrarød heiming - et passivt missilstyringssystem som bruker emisjon fra et mål som har infrarød elektromagnetisk stråling
Semi-aktiv radarheiming -  en vanlig type missilstyringssystem for lengre rekkevidde i luft-til-luft- og bakke-til-luft-missilsystemer
Aktiv radarheiming, en missilstyringsmetode der et styrt missil bruker en radarsender for å finne og spore sine mål selvstendig
Akustisk heiming -  et system som bruker lyd for å styre mot et mål i bevegelse


== Se også ==
Nødradiofyr
Angelin Bjerg

Angelin Bjerg er et 1900 m høyt fjell på Ymer Ø i Østgrønland. 
Alfred Gabriel Nathorsts ekspedisjon i 1899 oppkalte fjellet etter Nils Peter Angelin (1805–1876), en svensk paleontolog og stratigraf som hadde introdusert Nathorst til geologi da han var student ved Universitetet i Lund.


== Referanser ==
Maren Styrmoe

Maren Johanne Styrmoe (1874–1959) var en norsk politiker og kvinnesaksforkjemper fra Drammen.
Styrmoe stilte på Norges Socialdemokratiske Arbeiderpartis liste ved valget i 1921, og var bystyremedlem i Drammen fra 1917–1940, samt satt i det midlertidige bystyret i 1945.
I 1908 stiftet Maren Styrmoe Drammen Arbeiderpartis kvinneforening, og fungerte som leder av den.
Styrmoe jobbet for å styrke kvinners rettigheter gjennom hele sitt liv og virke. I 1917 henvendte Drammen Arbeiderpartis kvinneforening seg til Stortinget og ba om at abortloven måtte endres – som i første instans ikke nådde frem. Den 1. juli 1948 mottok hun Kongens fortjenstmedalje i gull for sin innsats for kvinnesaken.


== Referanser ==
Elektronisk vern

Elektronisk vern er militære tiltak for å verne seg selv eller egne styrker mot fiendens bruk  av det elektromagnetiske spektret, som blant annet inkluderer bruk av kommunikasjonshjelpemidler som bytter frekvens kontinuerlig for å beskytte egen kommunikasjon mot forstyrring og avlytting. Den meste vanlige formen for EV er jamming og bruk av chaff og narrebluss for å avlede et missil.
Det kan også inkludere bruk av kommunikasjonshjelpemiddel som bytter frekvens kontinuerlig (for eksempel spredt spektrum) for å verne eget samband mot forstyrring og avlytting.
Pavlovskbukta

Pavlovskbukta (russisk: Бухта Павловского – Bukhta Pavlovskogo) er ei bukt i Primorskij kraj i Russland. Den ble oppkalt i 1892 etter kommandøren på kanonbåten «Gornostaj (de)», kaptein P.S. Pavlovsk.I Sovjettiden ble Pavlovskbukta brukt som hovedbase for dieseldrevne ubåter, og deretter for atomdrevne ubåter i Stillehavsflåten. Etter Sovjetunionens fall ble bukta en «gravplass» for utrangerte atomubåter som venter på å bli demontert.


== Referanser ==
Acer heldreichii

Acer heldreichii er en lønneart.
Den er et løvfellende tre som blir 20–25 m høyt. Barken er glatt og grålig rosa. Eldre trær har fint furet bark med svarte flekker eller striper. Knoppene er mørkebrune, og løvet spretter ikke før seint i mai. Bladene har 5 sagtannede fliker som er innskåret nesten til basis. De er mørkegrønne på oversiden og blågrønne under med hår langs nervene. Bladstilken er rosa og 15 cm lang. De gulgrønne blomstene kommer etter løvsprett. Fruktene er parvise 2,5–5 cm lange samararer som til å begynne med er røde.
Acer heldreichii deles i tre eller fire underarter:

subsp. heldreichii – utbredt på Balkan i fjellskoger 1000–2000 moh.; vokser sammen med edelgran eller i blandingsskog
subsp. bulgaricus – Bulgaria
subsp. macropterum – Albania, Bulgaria, Montenegro, Nord-Makedonia, Serbia; har større blad og vokser i fuktig løvskog i lave fjell; også kjent som subsp. visianiiAcer trautvetteri fra Tyrkia og Transkaukasia regnes av noen botanikere som en fjerde underart, mens andre mener at den skal ha artsstatus.


== Galleri ==

		
		
		
		


== Litteratur ==
A. Mitchell (1977). Trær i skog og hage. Oversatt av I. Gjærevoll. Tiden. s. 334–335. ISBN 82-10-01282-7. 
E. von Raab-Straube (2018). «Acer heldreichii». Sapindaceae. – In: Euro+Med Plantbase - the information resource for Euro-Mediterranean plant diversity. Besøkt 22. august 2019. 
P. Banaszczak (2010). «The maples of Europe − Part 1» (PDF). 20 (3). The Maple Society: 4–8. 


== Eksterne lenker ==
(en) Acer heldreichii i Global Biodiversity Information Facility 
(sv) Acer heldreichii hos Dyntaxa 
(en) Acer heldreichii hos NCBI 
(en) Acer heldreichii hos The International Plant Names Index 
(en) Acer heldreichii hos Tropicos 
(en) Kategori:Acer heldreichii – bilder, video eller lyd på Wikimedia Commons 
(en) Acer heldreichii – galleri av bilder, video eller lyd på Wikimedia Commons 
Acer heldreichii – detaljert informasjon på Wikispecies
Anadora

Anadora er en slekt av biller som hører til familien praktbiller (Buprestidae).


== Utseende ==
Middelsstore (ca. 17 - 20 millimeter), avlange, matte, brunsparglete praktbiller, pronotum og dekkvingene med kvaster av oppstående hår. Hodet er kraftig innkåret mellom fasettøynene. Hver dekkvinge har en skarp lengderibbe.


== Levevis ==


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien greinpraktbiller, Agrilinae Lacordaire, 1857
Stammen Coraebini Bedel, 1921
Understammen Toxoscelina Majer, 2001
Slekten Anadora Kerremans, 1898
Anadora cupriventris Obenberger, 1922 - Zimbabwe, Tanzania
Anadora mechowi (Quedenfeldt, 1886)
Anadora margotana Novak, 2010  - Togo
Anadora occidentalis Bellamy, 1986
Anadora pavo (Gestro, 1881)
Anadora rivularis Obenberger, 1924
Anadora silvatica Bellamy, 1986


== Referanser ==


== Eksterne lenker ==
Beetles of Africa - Anadora cupriventris. Besøkt 23.8. 2019
(en) Anadora i Global Biodiversity Information Facility 
(en) Anadora hos NCBI 
Anadora – detaljert informasjon på Wikispecies
Toppidrettsveka 2019

Toppidrettsveka 2019 ble arrangert i Trøndelag fra 22. til 24. august 2019.Toppidrettsveka er en idrettsfestival der breddeutøvere deltar i motbakkeløp, og eliteutøverne konkurrerer i rulleski, der store deler av verdenseliten deltar. 


== Program elite ==
Hitra 22. august: Langløp 47 km (som også er finale i Guide World Classic Tour 2019)
Aure 23. august: Fellesstart 25 km og sprint 1,5 km fri teknikk
Trondheim 24. august: Finale / jaktstart klassisk 12 / 15 km


== Resultater ==


=== Langløp 47 km ===


==== Menn ====


==== Kvinner ====


=== 25 km fellesstart skøyting ===


==== Menn senior ====


==== Kvinner senior ====


==== Menn junior ====


==== Kvinner junior ====

Kun 9 utøvere deltok i denne klassen. 


=== Sprint klassisk ===


==== Menn senior ====


==== Kvinner senior ====


=== Finale / jaktstart klassisk (sluttstilling) ===


==== Menn senior ====


==== Kvinner senior ====


==== Menn junior ====
15 km fellesstart:

Poeng totalt:


==== Kvinner junior ====
12 km fellesstart:

Poeng totalt:


== Referanser ==


== Kilder ==
Resultater langløpMenn - kvinnerResultater 25 km fellesstartMenn senior - kvinner senior - menn junior - kvinner juniorResultater sprintMenn - kvinnerResultater jaktstart seniorMenn - kvinnerResultater fellesstart klassisk, juniorMenn - kvinnerResultater totalt, juniormenn - kvinner


== Eksterne lenker ==
Offisiell hjemmeside
Artikkelen har ingen egenskaper for offisielle lenker i Wikidata
FMB

FMB kan vise til:

Filosofi med barn og ungdom
Federación Mexicana de Baloncesto
Federation of Master Builders
Fort Myers Beach
VM i friidrett 2005 – 200 meter menn

Øvelsen 200 meter menn ved VM i friidrett 2005 fant sted 8., 10, og 11. august 2005 i Helsingfors Olympiastadion i Helsingfors, Finland.
Jaysuma Saidy Ndure som seinere representert Norge deltok for Gambia i mesterskapet og kom på 10. plass i øvelsen.


== Resultater ==


=== Forsøksheat ===
8. august
Vind - heat 6: 4,3 m/s


=== Kvartfinaler ===
10. august


=== Semifinaler ===
10. august


=== Finale ===
11. august


== Referanser ==
Søppelsug

Søppelsug er et nedgravd rørsystem som frakter avfall under bakken ved hjelp av luft. Dette systemet er et alternativ til den tradisjonelle søppelkassen som må tømmes jevnlig. Avfallet som kastes må som oftest være i godt lukkede plastposer.  Sorteringen fungerer ved at hver "søppelkasse" holder på avfallet til det er klart for å sendes ned i  hovednette slik at f.eks plast og matrester blandes i hovednettet.  Derfor blir en type avfall sendt ut i hovednettet etter tur.  Avfallet suges til en terminal. Deretter kan det bli kjørt til  ulike anlegg for gjenvinning eller forbrenning Terminalen der avfallet samles skal i teorien være helautomatisert. Søppelsugnettet fjerner problemer som var tilstede ved det tradisjonelle systemet:  luktproblematikk, søppelbil  og  påtente søppelkasser.
Søppelsug omfatter også et avfallsystem som bruker sugebiler/kombibiler til å suge opp avfall fra søppelkasser. 


== Søppelsuganlegg i Norge ==
Tromsø by har et søppelsug som er i verdensfronten når det gjelder søppelsug blant annet gjennom automatisert optisk sorteringBergen by  har også et etablert søppelsug rørsystem (Bossnettet)Lørenskog kommune har også satt igang byggingen en søppelsugterminal 


== Svakheter ==
Systemet ikke kan håndtere glassavfall fordi glass i seg selv kan ødelegge anlegget og kutte opp poser.
Krever et helt nytt rørsystem under bakkenivå
Fortetning i rørsystemet  kan føre til full stopp i hovednettet


== Referanser ==